|  |  |
| --- | --- |
| Description: ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 43 30ounz@vojvodinа.gov.rs |
|  | SZÁM: 000139999 2024 09427 004 001 000 001 |  DÁTUM: 2024. április 02. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése és 24. szakaszának 2. bekezdése, a Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 8. szakasza, továbbá a Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartományban alapfokú formális felnőttoktatási tevékenységek szervezésére államilag elismert státussal rendelkező általános iskolák számára felszerelés beszerzésének finanszírozására és társfinanszírozására való odaítéléséről szóló szabályzata (VAT Hivatalos Lapja, 7/2023. és 5/2024. szám) 7. szakasza alapján, a Vajdaság Autonóm Tartományban az oktatás területén lévő programok és projektek 2024. évi finanszírozására és társfinanszírozására - Vajdaság Autonóm Tartományban alapfokú formális felnőttoktatási tevékenységek szervezésére államilag elismert státussal rendelkező általános iskolák számára felszerelés beszerzésének 2024. évi finanszírozására és társfinanszírozására - vonatkozó lefolytatott Pályázat (VAT Hivatalos Lapja, 7/2024. szám) szerint, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT
hoz**

**A TARTOMÁNYI, OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNYBAN ALAPFOKÚ FORMÁLIS FELNŐTTOKTATÁSI TEVÉKENYSÉGEK SZERVEZÉSÉRE ÁLLAMILAG ELISMERT STÁTUSSAL RENDELKEZŐ ÁLTALÁNOS ISKOLÁK SZÁMÁRA FELSZERELÉS BESZERZÉSÉNEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartományban az oktatás területén lévő programok és projektek 2024. évi finanszírozására és társfinanszírozására – a Vajdaság Autonóm Tartományban alapfokú formális felnőttoktatási tevékenységek szervezésére államilag elismert státussal rendelkező általános iskolák számára felszerelés beszerzésének 2024. évi finanszírozására és társfinanszírozására – vonatkozó Pályázat (VAT Hivatalos Lapja, 7/2024. szám – a továbbiakban: Pályázat) szerinti felosztását.

**II.**

Pályázattal a jelen határozat 1. pontjában foglalt rendeltetésre **összesen 1.000.000,00 dinár összeg** került elkülönítésre.

Az eszközök a Szerb Köztársaság, Vajdaság Autonóm Tartomány és a helyi önkormányzat által alapított, Vajdaság Autonóm Tartományban alapfokú formális felnőttoktatási tevékenységek szervezésére államilag elismert státusszal rendelkező általános iskolák (a továbbiakban: felhasználók) részére kerültek jóváhagyásra, éspedig az alábbi táblázatban szemléltetett rendeltetésekre és összegekben:

|  |  |  |  |
| --- | --- | --- | --- |
| **AZ ISKOLA ELNEVEZÉSE** | **HELYSÉG** | **AZ ODAÍTÉLT ESZKÖZÖK ÖSSZEGE** | **RENDELTETÉS** |
| PETŐFI SÁNDOR ÁI | Zenta | 100 000,00 | Fénymásológép tonerrel és mikroszkóppal a biológiai kabinetbe |
| OLGA PETROV-RADIŠIĆ ÁI | Versec | 100 000,00 | Szalagfüggönyök a tanáriba és az irodákba és fehér táblák a tantermekbe |
| TÖMÖRKÉNY ISTVÁN ÁI | Tornyos | 47 000,00 | Többfunkciós nyomtató |
| MILETA PROTIĆ ÁI | Bácstóváros | 133 000,00 | Iskolai padok és iskolai asztalok |
| MILAN PETROVIĆ ÁLTALÁNOS ÉS KÖZÉPISKOLA DIÁKOTTHONNAL | Újvidék | 70 000,00 | Felnőttképzésben adaptált taneszközök kidolgozására szolgáló berendezések  |
| OKTÓBER 20-A ÁI | Verbász | 40 000,00 | Nyomtatók és laptopok |
| PETAR PETROVIĆ NJEGOŠ ÁLTALÁNOS ISKOLA | Nagybecskerek | 50 000,00 | Iskolai fehér mágneses táblák  |
| ĐURA JAKŠIĆ ÁI | Pancsova | 50 000,00 | Videó projektor és kapcsolódó felszerelés a projektor beállításához |
| ÁLTALÁNOS FELNŐTTOKTATÁSI ISKOLA | Zombor | 180 000,00 | Fénymásoló, monitorok, billentyűzet, egerek, számítógép |
| PAJA JOVANOVIĆ Á.I. | Versec | 70 000,00 | Tantermi felszerelés - fehér táblák és székek |
| IVO LOLA RIBAR ÁI | Ruma | 80 000,00 | Laptopok |
| JOVAN JOVANOVIĆ ZMAJ ÁI | Szabadka | 80 000,00 | Számítógépes felszerelések |
| **ÖSSZESEN** | **1 000 000,00** |  |

**III.**

 A jelen határozat II. pontjában foglalt eszközök a Vajdaság Autonóm Tartomány 2024. évi költségvetéséről szóló tartományi képviselőházi rendeletben (VAT Hivatalos Lapja, 45/2023. szám) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendjén a 2003 Program – Alapfokú oktatás, 1005 Programtevékenység – Felnőttoktatás, 910 Funkcionális felosztás, 4632 Közgazdasági besorolás – Nagyösszegű átutalások a hatalom egyéb szintjeinek, 01 00 Finanszírozási forrás – Általános költségvetési bevételek és jövedelmek keretében kerültek megállapításra és a felhasználók részére a Vajdaság AT költségvetésébe beáramló eszközökkel, illetve a költségvetés fizetőképességével összhangban kerülnek átutalásra.

**IV.**

 A felhasználók a jelen határozat 1. szakaszában foglalt felszerelés beszerzésekor a közbeszerzésekről szóló törvény (az SZK Hivatalos Közlönye, 91/2019. és 92/2023. szám) rendelkezéseivel, valamint azon közbeszerzésekről és beszerzésekről szóló belső jogi aktusukkal összhangban járnak el, amelyekre a Törvényt nem alkalmazzák. A beszerzési eljárásért és az ajánlattevő kiválasztásáért a megrendelő – a Felhasználó és a felhasználó felelős személye felel.

**V.**

 A Titkárság a jelen határozattal megállapított eszközök felosztásáról a felhasználókat értesíti.

**VI.**

 A Titkárság a felhasználók iránti kötelezettségét írásban megkötött szerződés alapján vállalja.

**VII.**

 A jelen határozat végleges és ellene jogorvoslat nem nyújtható be.

**VIII.**

 A jelen határozat végrehajtásáért a Titkárság Anyagi és Pénzügyi Teendők Főosztálya felelős.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. a Levéltárnak.

Szakállas Zsolt

TARTOMÁNYI TITKÁR